**ΣΚΑΚΙΣΤΙΚΗ ΑΚΑΔΗΜΙΑ ΧΑΝΙΩΝ**

ΞΑΝΘΟΥΔΙΔΟΥ 22

73100 ΧΑΝΙΑ

Τηλ - Φαξ: 2821 0 55088

e-mail: chaniachessacademy@gmail.com

Ιστοσελίδα: [www.chaniachess.gr](file:///C%3A%5C%CE%A3%CE%91%CE%A7%5C%CE%A3%CF%87%CE%BF%CE%BB%CE%B5%CE%AF%CE%B1%5Cwww.chaniachess.gr)

Αρ. πρωτ. 179/2025

Χανιά 17/3/2025

**ΠΡΟΣ : Δικηγορικό Σύλλογο Χανίων**

**ΘΕΜΑ: Πρόγραμμα εκμάθησης σκακιού**

Αξιότιμοι κύριοι,

Με χαρά είδαμε το ενδιαφέρον που υπάρχει για το πρόγραμμα εκμάθησης σκακιού του Δικηγορικού Συλλόγου. Ο σύλλογός μας είναι διατεθειμένος να συμβάλει στα προγράμματα αυτά προσφέροντας ένα πλήρες πρόγραμμα ,τόσο εκμάθησης όσο και αγωνιστικό. Τα προγράμματα θα γίνονται κάθε Τετάρτη και Πέμπτη στις 20:30 στην αίθουσα του συλλόγου μας. Τα μαθήματα αυτά διεξάγονται σε ένα πολύ ευχάριστο κλίμα και η διάρκειά τους θα είναι στην αρχή έως τις 22:00 αλλά στην πορεία θα διαρκούν περαιτέρω. Μετά την εκμάθηση των βασικών αρχών, θα διοργανώσουμε επιπρόσθετα και άλλες ώρες που θα αποφασιστούν από κοινού και ένα αγωνιστικό πρόγραμμα το οποίο θα έχει φιλικούς αγώνες και θα ακολουθεί ανάλυση των παρτίδων για την καλύτερη κατανόηση του αθλήματος.

Αποκορύφωμα των μαθημάτων αυτών, θα αποτελέσει στο τέλος Μαΐου το **1ο Δικηγορικό Πρωτάθλημα Νομού Χανίων** και θα ακολουθήσουν οι βραβεύσεις των καλύτερων αθλητών/αθλητριών με κύπελλα και μετάλλια. Θα δοθούν επίσης αναμνηστικά διπλώματα σε όλους τους συμμετέχοντες.

Το κόστος όλου του προγράμματος, το οποίο θα ξεκινήσει την Τετάρτη 19 Μαρτίου και θα ολοκληρωθεί στο τέλος Μαΐου συμπεριλαμβανομένων και των επάθλων που θα δοθούν, ανέρχεται στα 50 ευρώ ανά συμμετέχοντα.

Σας ευχαριστούμε πολύ και ελπίζουμε σε μία ευχάριστη μελλοντική συνεργασία.

###### Με ιδιαίτερη τιμή

**Για το ΔΣ. της ΣΑΧ - ΣΑΜΑΡΙΑ**

 **Ο ΠΡΟΕΔΡΟΣ Η ΓΡΑΜΜΑΤΕΑΣ **



 **ΒΟΛΑΝΗΣ ΓΙΩΡΓΟΣ ΚΟΥΚΟΥΡΑΚΗ ΕΛΙΣΑΒΕΤ**